
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

Bucureşti, 26 octombrie 2004


şi problemele minorităţilor naţionale 


Nr. P.L.-X.. 622/20.10.2004


Către,



Biroul permanent al Camerei Deputaţilor



Vă înaintăm, alăturat, RAPORTUL asupra proiectului de Lege privind  aprobarea  Ordonanţei de urgenţă a Guvernului nr.78/2004 pentru înfiinţarea  Agenţiei Naţionale pentru Romi, cu care Comisia noastră a fost sesizată, spre dezbatere în fond, în procedură de urgenţă, cu adresa nr.P.L.-X. 622 din 20 octombrie 2004.



PREŞEDINTE,

Deputat

Nicolae Păun

PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

Bucureşti, 26 octombrie 2004


şi problemele minorităţilor naţionale 


Nr. P.L.-X.. 622/20.10.2004
RAPORT

asupra proiectului de Lege privind aprobarea Ordonanţei de urgenţă a Guvernului nr.78/2004 pentru înfiinţarea Agenţiei Naţionale pentru Romi



În conformitate cu prevederile art.89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru drepturile omului, culte şi problemele minorităţilor naţionale a fost sesizată, spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.78/2004 pentru înfiinţarea Agenţiei Naţionale pentru Romi, trimis cu adresa nr. P.L.-X. 622 din 20 octombrie 2004, înregistrat cu nr.25/425/21 octombrie 2004.



Potrivit prevederilor art.75 din Constituţia României, republicată, şi ale art.86 alin.(2) pct.2 din Regulamentul Camerei Deputaţilor, Camera Deputaţilor este prima Cameră sesizată, competenţa decizională în cazul prezentului proiect de lege aparţinând Senatului.



Consiliul Legislativ a avizat favorabil proiectul de ordonanţă de urgenţă, conform avizului nr.1679 din 12 octombrie 2004.



Proiectul de Lege a mai primit aviz favorabil de la:

· Comisia pentru administraţie publică, amenajarea teritoriului şi echilibru ecologic - aviz nr.26/2064/26 octombrie 2004;

· Comisia juridică, de disciplină şi imunităţi – aviz nr.P.L.-X.622/25 octombrie 2004.

Potrivit prevederilor art.60 din Regulamentul Camerei Deputaţilor, Comisia a dezbătut proiectul de lege sus-menţionat, în şedinţa din 26 octombrie 2004.

Ordonanţa de urgenţă a Guvernului nr.78/2004, supusă spre aprobare prin prezentul proiect de lege, are ca obiect de reglementare înfiinţarea Agenţiei Naţionale pentru Romi, ca organ de specialitate al administraţiei publice centrale, cu personalitate juridică, în subordinea Guvernului şi în coordonarea ministrului pentru coordonarea Secretariatului General al Guvernului.

Adoptarea în regim de urgenţă a prezentului act normativ este justificată de necesitatea asigurării cadrului legal necesar aplicării strategiei guvernamentale pentru îmbunătăţirea situaţiei romilor, etnie minoritară care se confruntă cu mari probleme socio-economice, şi pentru aplicarea reglementărilor europene în materie de minorităţi, în cadrul procesului de aderare a României la Uniunea Europeană.

Prin ordonanţa de urgenţă a Guvernului se propune, în mod corespunzător, modificarea şi completarea Ordonanţei de urgenţă a Guvernului nr.11/2004 privind stabilirea unor măsuri în cadrul administraţiei publice centrale, publicată în Monitorul Oficial al României, Partea I, nr.266 din 25 martie 2004, aprobată cu modificări prin legea nr.228/2004, având în vedere că Oficiul pentru problemele romilor şi Unitatea de implementare a Programului PHARE nr.20/2002/000-586.01.02 – “Sprijin pentru strategia naţională de îmbunătăţire a situaţiei romilor” sunt preluate din structura Departamentului pentru Relaţii Interetnice, în instituţia nou înfiinţată; la data intrării în vigoare a prezentei ordonanţe de urgenţă, denumirea “Oficiul pentru problemele romilor” se va înlocui cu denumirea “Agenţia Naţională pentru Romi”, în cuprinsul tuturor actelor normative în vigoare.

La şedinţă a participat, din partea Oficiului pentru problemele romilor, dl subsecretar de stat Ilie Dincă.
În urma examinării proiectului de lege şi a opiniilor exprimate, membrii comisiei au hotărât, cu unanimitate  de voturi, să supună plenului Camerei Deputaţilor spre dezbatere şi adoptare proiectul de Lege privind aprobarea Ordonanţei de urgenţă a Guvernului nr.78/2004 pentru înfiinţarea Agenţiei Naţionale pentru Romi, cu amendamentele admise prezentate în anexă.

La lucrările şedinţei au fost prezenţi 13 deputaţi, din numărul total de 15 membri ai comisiei.

În raport de obiectul şi conţinutul său, proiectul de lege face parte din categoria legilor organice.

ANEXĂ

Amendamente admise:

Nr.

crt.
Text iniţial
Text propus de comisie

(autorul amendamentului)
Motivare
Camera decizională

0.
1.
2.
3.
4.

1.
   Text din ordonanţa de urgenţă:

    “Art.2 - (1) Finanţarea Agenţiei Naţionale pentru Romi se asigură prin bugetul Secretariatului General al Guvernului”.

    (2) – Agenţia Naţională pentru Romi preia, pe bază de protocol, fondurile aferente activităţii Oficiului pentru problemele romilor din structura Departamentului pentru Relaţii Interetnice.

    (3) – Se autorizează Ministerul Finanţelor Publice să introducă modificările în structura bugetului de stat pe anul 2004, corespunzător prevederilor prezentei ordonanţe de urgenţă, pe baza protocoalelor de predare-primire încheiate în acest scop”.


1. Articolul 2 va avea următorul cuprins:

    “Art.2 - (1) Finanţarea Agenţiei Naţionale pentru Romi se asigură de la bugetul de stat, prin bugetul Secretariatului General al Guvernului.

    (2) Agenţia Naţională pentru Romi preia, pe bază de protocol, dotările şi fondurile aferente activităţii Oficiului pentru problemele romilor din structura Departamentului pentru Relaţii Interetnice.

    (3) – Se autorizează Ministerul Finanţelor Publice să introducă modificările în structura bugetului de stat pe anul 2004, corespunzător prevederilor prezentei ordonanţe de urgenţă, pe baza protocoalelor de predare-primire încheiate în acest scop”.

   Amendamentul a fost adoptat cu unanimitate de voturi.

Deputat Wittstock Eberhard-Wolfgang – Grupul Parlamentar al Minorităţilor Naţionale


   Pentru respectarea uniformităţii reglementărilor în domeniu şi claritatea normelor.
Senat

0.
1.
2.
3.
4.

2.
    Text din ordonanţa de urgenţă:

    “Art.5

    1. Litera d) a alineatului (1) al articolului 1 se modifică şi va avea următorul cuprins: (…)”.
2. La articolul 5, partea introductivă a punctului 1 va avea următorul cuprins: 

    “Art.5

    1. La alineatul (1) al articolului 1, litera d) se modifică şi va avea următorul cuprins: ”.

    Amendamentul a fost adoptat cu unanimitate de voturi.

Amendamentul a fost adoptat cu unanimitate de voturi.

Deputat Wittstock Eberhard-Wolfgang – Grupul Parlamentar al Minorităţilor Naţionale


    Pentru uniformitate în redactare a textului art.5.
Senat

PREŞEDINTE, 







SECRETAR,

      




      Deputat








    Deputat

  




  Nicolae Păun 







 Florea Buga

Întocmit:

Consilier Onesia Babeş

